Jiří Havlis (16. november 1932 - 31. januar 2010) var en tjekkisk roer og olympisk guldvinder. Havlis vandt (som makker til Karel Mejta, Jan Jindra, Stanislav Lusk og styrmand Miroslav Koranda) guld for Tjekkoslovakiet i firer med styrmand ved OL 1952 i Helsinki. Tjekkoslovakerne vandt finalen foran Schweiz og USA, der sikrede sig sølv- og bronzemedaljerne. Det var det eneste OL han deltog i. Havlis vandt desuden en EM-guldmedalje i firer med styrmand i 1953 og en bronzemedalje i samme disciplin i 1954.